****

**O B E C J A S T R A B Á**

**VŠEOBECNE ZÁVÄZNÉ NARIADENIE**

**č. 2/2015**

**––––––––––––––––––––––––––––––––––––––––––––––––––––––––––––**

**O VÝŠKE MESAČNÉHO PRÍSPEVKU**

**NA ČIASTOČNÚ ÚHRADU VÝDAVKOV**

**ZA POBYT DIEŤAŤA V MATERSKEJ ŠKOLE A**

**MESAČNÉHO PRÍSPEVKU NA ČIASTOČNÚ ÚHRADU NÁKLADOV**

**SPOJENÝCH S ČINNOSŤOU ŠKOLSKÉHO KLUBU DETÍ**

|  |  |
| --- | --- |
|  |  |
| Schválené: | **Obecným zastupiteľstvom v Jastrabej** |
|  | **dňa ........................, uznesením č. ........./2015** |
| Vyvesené: | **od 16.11.2015 do 30.11.2015** |
| Účinné od: | **01. januára 2016.** |

**Vojtech Sklenár**

starostka obce

Obecné zastupiteľstvo Obce Jastrabá v zmysle § 6 zákona č. 369/90 Zb. o obecnom zriadení v znení neskorších zmien a doplnkov a podľa §28 a §114 zákona č. 245/2008 Zb. o výchove a vzdelávaní (školský zákon) a o zmene a doplnení niektorých zákonov vydáva toto všeobecne záväzné nariadenie (ďalej len VZN):

# Čl. I

# Úvodné ustanovenie

Toto všeobecne záväzné nariadenie /ďalej len „nariadenie“/ určuje **výšku mesačného príspevku na čiastočnú úhradu výdavkov za pobyt dieťaťa v materskej škole a výšku mesačného príspevku na čiastočnú úhradu nákladov spojených s činnosťou školského klubu detí**, ktorých zriaďovateľom je Obec Jastrabá.

# Čl. II

# Výška príspevku za pobyt dieťaťa v materskej škole

1. Za pobyt dieťaťa v materskej škole prispieva zákonný zástupca **na čiastočnú úhradu výdavkov v materskej škole mesačne na jedno dieťa sumou 6,00 €.**
2. Tento príspevok sa uhrádza vopred do 10. dňa v kalendárnom mesiaci.
3. Príspevok v materskej škole sa **neuhrádza za dieťa**:

a/ ktoré má jeden rok pred plnením povinnej školskej dochádzky,

b/ ak zákonný zástupca predloží riaditeľovi materskej školy doklad o tom, že je poberateľom

dávky v hmotnej núdzi a príspevkov k dávke v hmotnej núdzi,

c/ ktoré je umiestnené v zariadení na základe rozhodnutia súdu.

1. Príspevok v materskej škole na **základe rozhodnutia zriaďovateľa** sa neuhrádza za dieťa:

a/ ktoré má prerušenú dochádzku do materskej školy na viac ako 30 po sebe nasledujúcich

kalendárnych dní z dôvodu choroby alebo z rodinných dôvodov preukázateľným

spôsobom,

b/ ktoré nedochádzalo do materskej školy v čase školských prázdnin alebo bola prerušená

prevádzka materskej školy zapríčinená zriaďovateľom alebo inými závažnými dôvodmi,

v týchto prípadoch uhrádza zákonný zástupca pomernú časť určeného príspevku.

# Čl. III

# Výška príspevku na čiastočnú úhradu nákladov spojených

# s činnosťou školského klubu detí

1. Obec Jastrabá ako zriaďovateľ školského klubu detí určuje výšku mesačného príspevku na

čiastočnú úhradu nákladov spojených s činnosťou školského klubu detí vo výške **2,00 €** na

jedno dieťa.

2. Tento príspevok sa uhrádza vopred do 10. dňa príslušného kalendárneho mesiaca, ktorý

predchádza kalendárnemu mesiacu, za ktorý sa príspevok uhrádza.

**Čl. IV**

**Záverečné ustanovenia**

1. Toto VZN bolo schválené Obecným zastupiteľstvo uznesením č................zo dňa......................

2. VZN č. 2/2015 nadobúda účinnosť 01.01.2016.

Vojtech Sklenár

starosta obce

# 